turjo4nis/wikipedia-bn-dump-20250701 huggingface dataset:
আবদুল করিম (ইতিহাসবিদ)

আবদুল করিম (১ জুন ১৯২৮ - ২৪ জুলাই ২০০৭) বাংলাদেশের একজন প্রখ্যাত ইতিহাসবিদ এবং চট্টগ্রাম বিশ্ববিদ্যালয়ের সাবেক উপাচার্য। তার গ্রামের বাড়ি চট্টগ্রাম জেলার বাঁশখালী উপজেলার চাপাছড়িতে।

শিক্ষাজীবন 
আব্দুল করিম ১৯৪৪ সালে চট্টগ্রাম আই আই কলেজ থেকে প্রথম বিভাগে ২য় স্থান অধিকার করে প্রবেশিকা পাস করেন। ১৯৪৬ সালে ঐ প্রতিষ্ঠান থেকেই প্রথম বিভাগে ৮ম স্থান অধিকার করে আই.এ পাস করেন। তিনি ঢাকা বিশ্ববিদ্যালয়ের ইতিহাস বিভাগ থেকে ১৯৪৯ সালে ২য় শ্রেণীতে বি.এ ডিগ্রি অর্জন করেন এবং ১৯৫০ সালে এম.এ ডিগ্রি অর্জন করেন। ১৯৫৮ সালে তিনি ঢাকা বিশ্ববিদ্যালয় থেকে পিএইচডি ডিগ্রি অর্জন করেন। ১৯৬২ সালে লন্ডন বিশ্ববিদ্যালয় থেকে দ্বিতীয় পিএইচডি ডিগ্রি অর্জন করেন।

কর্মজীবন

শিক্ষকতা 
আব্দুল করিম ১৯৫১ সালে ঢাকা বিশ্ববিদ্যালয়ের ইতিহাস বিভাগে প্রভাষক হিসেবে যোগদান করেন। ১৯৬২ সালে তিনি রীডার পদে উন্নীত হন। ১৯৬৬ সালে চট্টগ্রাম বিশ্ববিদ্যালয় প্রতিষ্ঠিত হলে তিনি চট্টগ্রাম বিশ্ববিদ্যালয়ের ইতিহাস বিভাগে রীডার হিসেবে যোগদান করেন। ১৯৬৯ সালে তিনি অধ্যাপক পদে উন্নীত হন। ১৯৯২ সালের জুন থেকে ১৯৯৬ সালের জুন পর্যন্ত তিনি সুপারনিউমারী অধ্যাপক হিসেবে কর্মরত ছিলেন।

প্রশাসনিক অভিজ্ঞতা 
আব্দুল করিম ১৯৫২ থেকে ১৯৫৭ সাল পর্যন্ত সলিমুল্লাহ মুসলিম হলের সহকারী হাউস টিউটর হিসেবে কর্মরত ছিলেন। ১৯৫৭ থেকে ১৯৬০ সাল পর্যন্ত তিনি ঐ হলের হাউস টিউটর হিসেবে কর্মরত ছিলেন। ১৯৬৬ থেকে ১৯৭০ সাল পর্যন্ত তিনি চট্টগ্রাম বিশ্ববিদ্যালয়ের আলাওল হলের প্রভোস্ট হিসেবে দায়িত্ব পালন করেন। ১৯৭০ থেকে ১৯৭৫ সাল পর্যন্ত তিনি চট্টগ্রাম বিশ্ববিদ্যালয়ের কলা অনুষদের ডীন হিসেবে কর্মরত ছিলেন। ১৯৭৫ সালের ২৮ নভেম্বর তিনি চট্টগ্রাম বিশ্ববিদ্যালয়ের উপাচার্য পদে নিযুক্ত হন। ১৯৮১ সালের ১৮ এপ্রিল পর্যন্ত তিনি এ পদে ছিলেন।

প্রকাশিত বই

বাংলা 

 বাংলার ইতিহাস (মুঘল আমল)
 বাংলার ইতিহাস: মুসলিম বিজয় থেকে সিপাহী বিপ্লব পর্যন্ত [১২০০-১৮৫৭]
 চট্টগ্রামে ইসলাম
 ভারতীয় উপমহাদেশে মুসলিম শাসন

ইংরেজি 

 সোশ্যাল হিস্টরি অফ দা মুসলিম ইন বেঙ্গল
 মুর্শিকুলি খান অ্যান্ড হিজ টাইম
 কর্পাস অফ দি অ্যারাবিক অ্যান্ড পার্সিয়ান ইন্সক্রিপশন
 ঢাকা দা মুঘল ক্যাপিটাল
 দা রোহিঙ্গাস : এ শর্ট অ্যাকাউন্ট অফ দেয়ার হিস্টোরি অ্যান্ড কালচার

সদস্য 
 প্রেসিডেন্ট, বাংলাদেশ ইতিহাস সমিতি, ১৯৭৩ - ১৯৭৫
 আজীবন সদস্য, এশিয়াটিক সোসাইটি অব বাংলাদেশ
 আজীবন সদস্য, বাংলা একাডেমী

তথ্যসূত্র

বহিঃসংযোগ 

 ইতিহাসবিদ অধ্যাপক আব্দুল করিম মারা গেছেন
 Historian Abdul Karim dies at 79
 

ঢাকা বিশ্ববিদ্যালয়ের প্রাক্তন শিক্ষার্থী
চট্টগ্রাম জেলার লেখক
ঢাকা বিশ্ববিদ্যালয়ের শিক্ষক
১৯২৮-এ জন্ম
২০০৭-এ মৃত্যু
শিক্ষা ও গবেষণায় একুশে পদক বিজয়ী
চট্টগ্রাম জেলার শিক্ষাবিদ
চট্টগ্রাম বিশ্ববিদ্যালয়ের উপাচার্য
বাংলাদেশী শিক্ষায়তনিক
বাঙালি লেখক
চট্টগ্রাম বিশ্ববিদ্যালয়ের শিক্ষক
লন্ডন বিশ্ববিদ্যালয়ের প্রাক্তন শিক্ষার্থী
রাজশাহী বিশ্ববিদ্যালয়ের শিক্ষক
২০০৮ গ্রীষ্মকালীন অলিম্পিকে মল্লক্রীড়া – পুরুষদের ৪ x ৪০০ মিটার রিলে

২০০৮ অলিম্পিক গেমসে পুরুষদের ৪ × ৪০০মিটার রিলে প্রতিযোগিতা আগস্টের ২২ ও ২৩ তারিখের মধ্যে অনুষ্ঠিত হয় বেইজিং অলিম্পিক স্টেডিয়ামে।

মোট ১৬টি NOC এই প্রতিযোগিতায় অংশগ্রহণ করে। যোগ্যতানির্ণায়ক পর্বে সেরা দুটি সময়ের গড়ের ভিত্তিতে এই ১৬টি NOC নির্বাচিত হয়।ফাইনালে ২:৫৫.৩৯সেকেন্ডের নতুন অলিম্পিক রেকর্ড গড়ে যুক্তরাষ্ট্র বিজয়ী হয়।

পদক তালিকা 

(*)শুধুমাত্র প্রথম রাউন্ডে অংশগ্রহণ করেছেন।

রেকর্ড 
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে অলিম্পিক রেকর্ডটি গড়া হয়, সেটি নিচে দেওয়া হল।

যোগ্যতাপর্বের সারাংশ

ফলাফল 
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -

 Q = হিটে নির্দিষ্ট স্থানের ভিত্তিতে যোগ্যতাঅর্জনকারী (qualification by place) 
 q = হিটে সময়ের ভিত্তিতে যোগ্যতাঅর্জনকারী (qualification by time)
 DNS = শুরু করেননি (did not start)
 DNF = শেষ করেননি (did not finish)
 DSQ = অপসৃত (disqualification)

 PB = ব্যক্তিগত সেরা (personal best)
 SB = মরশুম সেরা (season best)
 NR = জাতীয় রেকর্ড (national record)
 CR = মহাদেশীয় রেকর্ড (continental record)
 OR = অলিম্পিক রেকর্ড (olympic record)
 WR = বিশ্ব রেকর্ড (world record)

রাউন্ড ১ 
প্রত্যেক হিটের প্রথম তিনটি দল (Q) ও সবমিলিয়ে পরবর্তী সেরা দুটি দলকে নিয়ে ফাইনাল অনুষ্ঠিত হয়।

ফাইনাল

তথ্যসূত্র 

 

২০০৮ গ্রীষ্মকালীন অলিম্পিকে মল্লক্রীড়া
বিশ্ব পরিবেশ দিবস

বিশ্ব পরিবেশ দিবস (সংক্ষেপে WED) প্রতি বছর ৫ জুন বিশ্বব্যাপী রাজনৈতিক কর্মোদ্যোগ আর জনসচেতনতার মাধ্যমে পরিবেশ সচেতনতার লক্ষ্যে পালিত দিবস। এই দিনটিতেই জাতিসংঘের মানবিক পরিবেশ সম্মেলন (United Nations Conference on the Human Environment) শুরু হয়েছিল। এই সম্মেলন হয়েছিল ১৯৭২ খ্রিষ্টাব্দের ৫ থেকে ১৬ জুন অবধি। এই সম্মেলনে ওই বছরই চালু করেছিল জাতিসংঘের সাধারণ সভা। তখন থেকেই প্রতি বছর এই দিবস পালিত হয়ে আসছে। দিবসটি প্রথম পালিত হয় ১৯৭৪ খ্রিষ্টাব্দে। প্রতি বছরই দিবসটি আলাদা আলাদা শহরে, আলাদা আলাদা প্রতিপাদ্য বিষয় নিয়ে পালিত হয়। ২০২৩ সালে প্লাস্টিক-দূষণ বন্ধের আহ্বানে ‘প্লাস্টিক দূষণ সমাধানে শামিল হই সকলে’ প্রতিপাদ্য নিয়ে সারাবিশ্বে দিবসটি পালিত হয়। উত্তর গোলার্ধে দিবসটি বসন্তে, আর দক্ষিণ গোলার্ধে দিবসটি শরতে পালিত হয়। প্রাকৃতিক ভারসাম্য ঠিকমতো বজায় রেখে মানুষ যাতে এই পৃথিবীর বুকে অন্যান্য সমস্ত জীবের সাথে একাত্ম হয়ে এক সুন্দর পরিবেশে বেঁচে থাকে সেজন্য প্রয়োজনীয় পদক্ষেপ গ্রহণ করাই বিশ্ব পরিবেশ দিবসের উদ্দেশ্য।

এই দিবসটি ধরিত্রী দিবসের অনুগামী।

ইতিহাস 
১৯৬৮ সালের ২০ মে জাতিসংঘের অর্থনীতি ও সামাজিক পরিষদের কাছে একটি চিঠি পাঠায় সুইডেন সরকার। চিঠির বিষয়বস্তু ছিল প্রকৃতি ও পরিবেশ দূষণ সম্পর্কে তাদের গভীর উদ্বেগের কথা। সে বছরই জাতিসংঘের পক্ষ থেকে পরিবেশ রক্ষার বিষয়টি সাধারণ অধিবেশনের আলোচ্যসূচিতে অন্তর্ভুক্ত করা হয়। পরের বছর জাতিসংঘের পক্ষ থেকে পরিবেশ রক্ষার বিষয়ে বিস্তারিত আলোচনা এবং সমাধানের উপায় খুঁজতে সদস্য রাষ্ট্রগুলোর সম্মতিতে সুইডেনের রাজধানী স্টকহোমে ১৯৭২ সালের ৫ থেকে ১৬ জুন জাতিসংঘ মানব পরিবেশ সম্মেলন অনুষ্ঠিত হয়। সম্মেলনটি ইতিহাসের প্রথম পরিবেশ-বিষয়ক আন্তর্জাতিক সম্মেলনের স্বীকৃতি পায়। ১৯৭৪ সালে সম্মেলনের প্রথম দিন ৫ জুনকে জাতিসংঘ 'বিশ্ব পরিবেশ দিবস' হিসেবে ঘোষণা করা হয়। ১৯৭৪ সাল থেকে প্রতিবছর দিবসটি বিশ্বব্যাপী পালিত হয়ে আসছে।

আয়োজক শহর 
বিশ্ব পরিবেশ দিবস নিম্নলিখিত শহরগুলিতে উৎযাপন করা হয়েছে (এবং হবে):

আরো দেখুন 
 ধরিত্রী দিবস
 বাংলাদেশে পালিত দিবসসমূহ
 বিশ্ব দিবস তালিকা

তথ্যসূত্র

বহিঃসংযোগ

 UNEP, World Environment Day 
 2005 , 2006 , 2007 , 2008 , 2009 / Previous themes of World Environment Day 
 World Environment Day (WED) Grassroots Facebook Campaign
 Chicago Botanic Garden, 2008 North American host city site 

আন্তর্জাতিক উদ্‌যাপন
জুন উদ্‌যাপন
জাতিসংঘের দিবস
পরিবেশগত সচেতনতা দিবস
বৈশ্বিক প্রাকৃতিক পরিবেশ
১৯৭৩-এ প্রতিষ্ঠিত পুনরাবৃত্ত ঘটনা
সালমা সোবহান

সালমা সোবহান (জন্ম: আগস্ট ১১, ১৯৩৭ - মৃত্যু: ডিসেম্বর ২৯, ২০০৩) বাংলাদেশের প্রথম নারী ব্যারিস্টার। তিনি একাধারে শিক্ষক, আইনবিদ, গবেষক, মানবাধিকারকর্মী, সমাজকর্মী, সর্বোপরি একজন মানবহিতৈষী ব্যক্তি হিসেবে পরিচিত।

জন্ম ও প্রাথমিকজীবন 
সালমা সোবহানের পুরো নাম সালমা রাশেদা আক্তার বানু। তিনি ১৯৩৭ সালের আগস্ট ১১ জন্মগ্রহণ করেন। তার বাবা মো. ইকরামুল্লাহ ছিলেন পাকিস্তানের প্রথম পররাষ্ট্র সচিব। তার মা শায়েস্তা ইকরামুল্লাহ ছিলেন পাকিস্তানের প্রথম মহিলা সংসদ সদস্যদের অন্যতম। তার মা-বাবা দু'জনই রাষ্ট্রদূত হিসেবে দায়িত্ব পালন করেছেন। তার শ্বশুরও পাকিস্তানের রাষ্ট্রদূত হিসেবে দায়িত্ব পালন করেছেন। সালমা সোবহানের স্বামী বাংলাদেশের প্রখ্যাত অর্থনীতিবিদ এবং সাবেক তত্ত্বাবধায়ক সরকারের উপদেষ্টা অধ্যাপক রেহমান সোবহান। তার তিন ছেলে হলেন তৈমুর সোবহান, বাবর সোবহান ও জাফর সোবহান।

শিক্ষাজীবন 
সালমা সোবহানের শিক্ষা জীবন শুরু হয় ইংল্যান্ডের ওয়েস্টনবার্ট স্কুলে। পরবর্তীকালে ১৯৫৮ সালে কেমব্রিজের গির্টন কলেজ থেকে আইন বিষয়ে স্নাতক ডিগ্রি লাভ করেন। ১৯৫৯ সালে লিংকন'স ইন থেকে বার এট' ল সনদপ্রাপ্ত হন। কেমব্রিজ বিশ্ববিদ্যালয় থেকে স্নাতকোত্তর ডিগ্রি লাভ করেন ১৯৬২ সালে। ১৯৫৮ সালে মাত্র ২১ বছর বয়সে তিনি ব্যারিস্টার ডিগ্রি লাভ করেন।

কর্মজীবন 
সালমা সোবহান কর্মজীবনের শুরুতেই ১৯৫৬ সালে পাকিস্তানের মেসার্স সারিজ অ্যান্ড বিচেনো ল' ফার্মে লিগ্যাল এসিস্ট্যান্ট হিসেবে যোগদান করেন। ১৯৬২ সালে বিয়ে হওয়ার পর তিনি ঢাকা চলে আসেন। পরবর্তীতে ১৯৬২ থেকে ১৯৮১ সাল পর্যন্ত ঢাকা বিশ্ববিদ্যালয়ের আইন বিভাগে শিক্ষকতা করেন। ১৯৭৪ সাল থেকে ১৯৮৪ সাল পর্যন্ত বাংলাদেশ ইনস্টিটিউট অব ল' অ্যান্ড ইন্টারন্যাশনাল অ্যাফেয়ার্স (বিলিয়া)-র গবেষক হিসেবে দায়িত্ব পালন করেন। ১৯৮১ থেকে ১৯৮৮ সাল পর্যনত্ম সুপ্রীমকোর্ট ল' রিপোর্টসের সম্পাদক ছিলেন। ১৯৮৬ সালে তিনি এবং আরও ৮ জন মানবাধিকারকর্মীর সম্বিলিত প্রয়াসে গঠিত হয় মানবাধিকার সংগঠন 'আইন ও সালিশ কেন্দ্র' (আসক)।  ১৯৮৬ থেকে ২০০১ সাল পর্যন্ত আসকে বিনা পারিশ্রমিকে নির্বাহী পরিচালকের দায়িত্বে ছিলেন। নারীদের সাংবাদিকতার ক্ষেত্রে তার নামে ‌'সালমা সোবহান সাংবাদিকতা ফেলোশিপ' প্রদান করা হয়।

প্রকাশিত গ্রন্থ 
 Legal Status of Women in Bangladesh, BILIA (১৯৭৫)
 Peasants Perception of Law, BRAC (১৯৮১)
 No Better Option Women Industrial Workers, (Co- authored), UPL (১৯৯৮)
এছাড়াও তিনি একটি উপন্যাস এবং তিনটি ছোট গল্প রচনা করেছিলেন।

পুরস্কার ও স্বীকৃতি 
 অনন্যা শীর্ষ দশ পুরস্কার (২০০০)
 হিউম্যান রাইটস অ্যাওয়ার্ড, নিউইয়র্ক (২০০১)

তথ্যসূত্র

বহিঃসংযোগ 
 গুণীজন

১৯৩৭-এ জন্ম
২০০৩-এ মৃত্যু
বাংলাদেশী শিক্ষাবিদ
নারী মানবাধিকার কর্মী
ঢাকা বিশ্ববিদ্যালয়ের শিক্ষক
বাঙালি সমাজসেবক
বাংলাদেশী সমাজকর্মী
২০শ শতাব্দীর বাংলাদেশী আইনজীবী
বাংলাদেশী নারী অধিকার কর্মী
ইসলামি নারীবাদী
বাংলাদেশী নারীবাদী
বাংলাদেশী লেখিকা
অনন্যা শীর্ষ দশ পুরস্কার বিজয়ী
সোহরাওয়ার্দী পরিবার
উর্দুভাষী বাংলাদেশী ব্যক্তি
২০শ শতাব্দীর বাঙালি
দি ইকোনমিস্ট

দি ইকোনমিস্ট (ইংরেজি:The Economist) ইংরেজি ভাষাতে রচিত একটি সাপ্তাহিক প্রকাশনা। আন্তর্জাতিক খবর ও সর্ম্পক নিয়েই এই প্রকাশনা প্রকাশ করে দি ইকোনমিস্ট নিউজপেপার লিমিটেড। সাপ্তাহিক এই খবর মাধ্যমে সদর দপ্তর লন্ডনে অবস্থিত। জেমস উইলসন ১৮৪৩ সালে এই প্রকাশনা শুরু করেন।

ঐতিহাসিক কারণে ইকোনোমিস্ট পত্রিকা হিসেবে পরিচিত হলেও এটি প্রকৃতপক্ষে সংবাদ ম্যাগাজিন হিসেবেই প্রকাশিত হয়। এর ইউটিউব ম্যাগাজিন হল ইকোনোমিস্ট ম্যাগাজিন। ২০০৬ সালে ইকোনোমিস্ট-এর গড় সাপ্তাহিক প্রচারসংখ্যা ছিল ১.৫ মিলিয়ন। এর মধ্যে প্রায় অর্ধেকই বিক্রয় হয় মার্কিন যুক্তরাষ্ট্রে।

দি ইকোনোমিস্ট দাবি করে, এটি অর্থনীতির কোন ঘটনাপঞ্জি নয়। বরং এটি উৎকর্ষ এবং উন্নয়নের প্রতিবন্ধকতার মধ্যে বিরাজমান প্রতিদ্বন্দিতায় অংশগ্রহণ করে। এটি মুক্ত বাজার, বিশ্বায়ন, মুক্ত অভিবাসন এবং সামাজিকভাবে মুক্ত বিষয়সমূহকে সমর্থন করে। উচ্চশিক্ষিত পাঠকদের লক্ষ্য করেই দি ইকোনোমিস্ট প্রকাশিত হয়। এছাড়া পত্রিকাটি এর পাঠকদের মধ্যে অনেক প্রভাবশালী নির্বাহী এবং নীতি-নির্ধারকেরা আছে বলে দাবি করে।

বিবাচন
অন্যান্য প্রকাশনার মতো দি ইকোনমিস্ট-ও ভারতীয় শুল্ক কর্তৃপক্ষ দ্বারা বিবাচিত হয়, যখন সেটিতে কাশ্মীরের একটি বির্তকিত মানচিত্র প্রকাশ পায়।

তথ্যসূত্র 

দি ইকোনমিস্ট
১৮৪৩-এ ইংল্যান্ডে প্রতিষ্ঠিত
আন্তর্জাতিক সংবাদপত্র
যুক্তরাজ্যের উদারনৈতিক মাধ্যম
যুক্তরাজ্যের জাতীয় সংবাদপত্র
যুক্তরাজ্যের সাপ্তাহিক সংবাদপত্র
যুক্তরাজ্যের ব্যবসায়িক সংবাদপত্র
মধ্যপন্থী সংবাদপত্র
অর্থনৈতিক উদারনীতিবাদ
সামাজিক উদারনীতিবাদ
পডকাস্টিং কোম্পানি
১৮৪৩-এ প্রতিষ্ঠিত প্রকাশনা
লন্ডনের সংবাদপত্র
রাষ্ট্রীয় স্বাস্থ্য বীমা যোজনা

রাষ্ট্রীয় স্বাস্থ্য বীমা যোজনা()
রাষ্ট্রীয় স্বাস্থ্য বীমা যোজনা কেন্দ্রীয় শ্রমিক ও নিয়োগ মন্ত্রকের একটি প্রকল্প ।
দারিদ্র্য সীমার নিচের(বিপিএল) পরিবারদের জন্যও করা, স্মার্ট কার্ড ভিত্তিক অর্থ বিনা স্বাস্থ্য বীমা প্রকল্প। বর্তমানে দারিদ্র্য সীমার উপরেও এই প্রকল্পটি প্রসারিত।
আরএসবিওয়াই বা রাষ্ট্রীয় স্বাস্থ্য বীমা যোজনার অধীনে সুবিধাপ্রাপকরা– হাসপাতালে ভর্তি হতে হয় এমন রোগের জন্য বাৎসরিক ৩০হাজার টাকা পর্যন্ত সুবিধা পাবে ।পরিবারের ৫ জন পর্যন্ত এই ব্যবস্থার সুবিধা পাবে, যার মধ্যে গৃহকর্তা,উনার স্ত্রী এবং ৩ জন পর্যন্ত নির্ভরশীল ব্যক্তি এর আয়োতায় থাকতে পারবে।

তথ্যসূত্র

বহিঃসংযোগ 

RSBY
খুমুলুঙ

খুমুলুঙ()
ইহা টিটিএডিসি-র (ত্রিপুরা উপজাতীয় এলাকা স্বায়ত্তশাসিত জেলা পরিষদ বা Tripura Tribal Areas Autonomous District Council.) সদর দপ্তর এবং প্রধান শহর।
খুমুলুঙ কথার ককবরক আক্ষরিক অর্থ হল ফুলের বাগান।

শিক্ষা

উল্লেখযোগ্য শিক্ষা প্রতিষ্ঠান 

 খুমুলুঙ সরকারি মহাবিদ্যালয়

বহিঃসংযোগ 

TTAADC

পশ্চিম ত্রিপুরা জেলার শহর ও নগর
পশ্চিম ত্রিপুরা জেলা
ওভি (নকিয়া)

ওভি হলো নকিয়ার ইন্টারনেট সেবাসমূহের ব্র্যান্ড। ওভি সেবাসমূহ মোবাইল ফোন, কম্পিউটারের মাধ্যমে ব্যবহার করা যায়। নকিয়া প্রধানত পাঁচটি ক্ষেত্রের উপর আলোকপাত করে; গেম, মানচিত্র, মিডিয়া, বার্তা আদান-প্রদান এবং গান। নকিয়ার লক্ষ্য ওভির মাধ্যমে তৃতীয় পক্ষ ডেভেলপারদেরকে যুক্ত করা। নকিয়া তাদের ওভি সেবাসমূহকে প্ল্যাটফর্মে রূপ দিতে চলেছে।

সেবাসমূহ

ওভি স্টোর 
২০০৯ সালের মে মাসে ওভি স্টোর সেবা চালু হয়। ওভি অ্যাকাউন্ট ব্যবহারকারীরা এর মাধ্যমে হ্যান্ডসেটে মোবাইল গেম, অ্যাপ্লিকেশন, ভিডিও, ছবি এবং রিংটোন ডাউনলোড করতে পারে। ডিসেম্বর ২০১১ পর্যন্ত ওভি স্টোরে ১,১৬,৫৮৩ অ্যাপ্লিকেশন আছে।

ওভি মেইল 
ওভি মেইল নকিয়া মোবাইল ফোন ও ডেস্কটপ ব্রাউজার থেকে ব্যবহার করা যায়। ২০০৮ সালের ডিসেম্বরে এর বেটা সংস্করণ মুক্তি পায় এবং ২০০৯ সালের ২০ ফেব্রুয়ারিতে সকল ওভি ব্যবহারকারীর জন্য উন্মুক্ত হয়। প্রথম ছয় মাসেই এতে দশ লক্ষ অ্যাকাউন্ট খোলা হয় এবং এক বছরে তা পঞ্চাশ লক্ষ ছাড়িয়ে যায়। ৩৫টিরও বেশি সিমবিয়ান৪০ এবং সিমবিয়ান৬০ সমর্থিত হ্যান্ডসেটে ওভি মেইল সমর্থন করে। ফায়ারফক্স, অপেরা, গুগল ক্রোম ও ইন্টারনেট এক্সপ্লোরারেও এই মেইল সমর্থন করে।

ইনস্ট্যান্ট মেসেজিং 
নকিয়ার বর্তমান হ্যান্ডসেটসমূহে জনপ্রিয় তাৎক্ষণিক বার্তা সেবাদাতা ছাড়াও ওভি ব্যবহারকারীরা তাদের ওভি অ্যাকাউন্ট এর মাধ্যমেও তাৎক্ষণিক বার্তা আদান-প্রদান করতে পারে।

ওভি শেয়ার 
ওভি শেয়ারের মাধ্যমে ব্যবহারকারীরা ছবি ও ভিডিও আপলোড করতে পারে।

ওভি মিউজিক স্টোর 
ওভি মিউজিক স্টরে ১১ লক্ষেরও বেশি গান রয়েছে।

তথ্যসূত্র

বহিঃসংযোগ 
 ওভি প্রধান পাতা
 ওভি ব্লগ
 ওভি ম্যাগাজিন
 ওভি অনলাইন সহায়তা

নকিয়া পরিষেবা
ওয়ার্ল্ড ওয়াইড ওয়েব
মোবাইল সফটওয়্যার বিতরণ প্ল্যাটফর্ম
ক্লাউড স্টোরেজ
সিমবিয়ান সফটওয়্যার
রবার্ট কান

রবার্ট ইলিয়ট কান (ডিসেম্বর ২৩, ১৯৩৮) একজন আমেরিকান ইন্টারনেট উদ্যোক্তা, প্রকৌশলী, কম্পিউটার বিজ্ঞানী যিনি ভিন্টন সার্ফ এর সাথে ট্রান্সমিশন কন্ট্রোল প্রোটোকল এবং ইন্টারনেট প্রোটোকল উদ্ভাবন করেছেন।

কর্মজীবন 
রবার্ট কান ১৯৬০ সালে সিটি কলেজ অব নিউ ইয়র্ক থেকে তড়িৎ প্রকৌশলে ব্যাচেলর ডিগ্রি অর্জন করে প্রিন্সটন বিশ্ববিদ্যালয় থেকে ১৯৬২ ও ১৯৬৪ সালে যথাক্রমে মাস্টার্স ও ডক্টরেট ডিগ্রি অর্জন করেন। এরপর তিনি বেল ল্যাব্‌স এ যোগদান করেন। ১৯৬৬ সালে তিনি ম্যাসাচুসেট্‌স ইনস্টিটিউট অফ টেকনোলজিতে সহকারী অধ্যাপক হিসেবে যোগদান করেন।

সম্মানসূচক ডিগ্রি 
 প্রিন্সটন বিশ্ববিদ্যালয় 
 ইটিএইচ জুরিখ 
 পাভিয়া বিশ্ববিদ্যালয় 
 ম্যারিল্যান্ড বিশ্ববিদ্যালয়
 জর্জ ম্যাসন বিশ্ববিদ্যালয় 
 দ্য ইউনিভার্সিটি অব সেন্ট্রাল ফ্লোরিডা 
 ইউনিভার্সিটি অব পিসা

পুরস্কার 
 ন্যাশনাল মেডেল অব টেকনোলজি অ্যান্ড ইনোভেশন, ১৯৯৭
 প্রেসিডেন্সিয়াল মেডেল অব ফ্রীডম, ২০০৫

তথ্যসূত্র

বহিঃসংযোগ 
 DBLP Listing of some of Kahn's works 
 Biography of Kahn from IEEE
 Oral history interview with Robert E. Kahn, Charles Babbage Institute, University of Minnesota, Minneapolis. Focuses on Kahn's role in the development of computer networking from 1967 through the early 1980s. Beginning with his work at Bolt Beranek and Newman (BBN), Kahn discusses his involvement as the ARPANET proposal was being written, his decision to become active in its implementation, and his role in the public demonstration of the ARPANET. The interview continues into Kahn's involvement with networking when he moves to IPTO in 1972, where he was responsible for the administrative and technical evolution of the ARPANET, including programs in packet radio, the development of a new network protocol (TCP/IP), and the switch to TCP/IP to connect multiple networks.
 Bio of Robert E. Kahn  from the Living Internet.
 "Morning Edition" interview (NPR)
 "Nerd TV" interview (with Robert X. Cringley) - Requires QuickTime (transcript )
 Computer Networks: The Heralds of Resource Sharing, documentary ca. 1972 about the ARPANET. Includes footage of Robert E. Kahn.
 A short history of Bobs (story/slideshow) in computing, from Bob Kahn to Bob Metcalfe to Microsoft Bob and Alice & Bob
 "An Evening with Robert Kahn in conversation with Ed Feigenbaum" - Requires WMV player

১৯৩৮-এ জন্ম
জীবিত ব্যক্তি
কম্পিউটার প্রকৌশলী
টুরিং পুরস্কার বিজয়ী
ম্যাসাচুসেট্‌স ইনস্টিটিউট অব টেকনোলজির শিক্ষক
প্রিন্সটন বিশ্ববিদ্যালয়ের প্রাক্তন শিক্ষার্থী
ন্যাশনাল মেডেল অব টেকনোলজি অ্যান্ড ইনোভেশন বিজয়ী
চার্লস স্টার্ক ড্র্যাপার প্রাইজ বিজয়ী
মার্কনি প্রাইজ বিজয়ী
জাপান প্রাইজ বিজয়ী
মার্কিন কম্পিউটার বিজ্ঞানী
সিটি কলেজ অব নিউ নিউইয়র্কের প্রাক্তন শিক্ষার্থী
অ্যাসোসিয়েশন ফর কম্পিউটিং মেশিনারির সভ্য
ইহুদি মার্কিন বিজ্ঞানী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
প্রেসিডেন্সিয়াল মেডেল অব ফ্রিডম প্রাপক
খার্চি

খার্চি () বা খার্চি পূজা বা খার্চি মেলা ও উৎসব হল চৌদ্দ দেবতার পূজা। প্রাথমিক ভাবে এটা ত্রিপুরীদের উৎসব হলেও বর্তমানে সব ধর্মের মানুষ এতে সমান ভাবে অংশগ্রহণ করে। এটি সাধারণত ইংরেজি মাসের জুলাই-অগাষ্ট এর দিকে হয়ে থাকে এই পূজা

ইতিহাস 
খার্চি শব্দের আক্ষরিক অর্থ হল, খার ও চি। খার কথার অর্থ হল পাপ এবং চি কথার অর্থ হল পরিষ্কার বা মোচন করা। এক কথায় পাপ মোচন করা। ৩০০০ বছর আগে এই পূজার প্রচলন হয়েছিল এবং বর্তমানেও চলছে। এই পূজা মুলত ত্রিপুরার রাজ পরিবার এবং ত্রিপুরী রাজ চন্তাই দের পৃষ্ঠপোষকতায় চলে আসছে। চন্তাই কথার অর্থ হচ্ছে পূজারী বা পুরোহিত।রাজ চন্তাইরা বংশ পরম্পরায় নির্বাচিত হয়ে আসে।

দেবদেবী ও পূজা 
বিগ্রহ পরিচয়- শ্রীশ্রী চতুর্দশ দেবতা।
চৌদ্দ দেবতা মন্দিরের অষ্ট ধাতুর নির্মিত এই দেবদেবীরা হলেন হর (শঙ্কর), উমা (শঙ্করী), হরি (বিষ্ণু), মা (লক্ষ্মী), বাণী (সরস্বতী), কুমার (কার্ত্তিকেয়), গণপা (গণেশ), বিধি (ব্রহ্মা), ক্ষ্বা (পৃথিবী), অব্ধি (সমুদ্র), ভাগীরথী (গঙ্গা), শিখি (অগ্নি), কামদেব (প্রদ্যুম্ন) ও হিমাদ্রি (হিমালয় পর্ব্বত)। হর, উমা, হরি, এই তিন দেবদেবী নিত্য পূজিত হন। কিন্তু আষাঢ় মাসের শুক্লাষ্টমীতে একত্রে পূজিত হন চৌদ্দ দেবতা। ৭দিন ব্যাপী চলে এই পূজা ও জাতি উপজাতির এই মহান মিলন মেলা।
প্রতি বছর আষাঢ় মাসের শুক্লঅষ্টমী তিথিতে পুজো শুরু হয়। ওই দিন ভোরে ১৪টি দেবতাকে হাওড়া নদীতে স্নান করিয়ে মন্দিরে নিয়ে যাওয়া হয়। চতুর্দশ দেবতার কোন অবয়ব নেই। শুধুমাত্র তাঁদের মুখ পুজো করা হয়। তাঁরা হলেন— হর বা শিব প্রধান দেবতা, উমা বা দুর্গা, হরি, লক্ষ্মী, সরস্বতী, কুমার বা কার্তিক, গণেশ, ব্রহ্মা, পৃথিবী, সমুদ্র, গঙ্গা, অগ্নি, কামদেব, হিমাদ্রি। পুজোর পুরোহিতকে চন্তাই বলা হয়। চন্তাইকে রাজার প্রতিনিধি হিসেবে গণ্য করা হয়।

আরও দেখুন 
ত্রিপুরা

তথ্যসূত্র 

আনন্দবাজার পত্রিকা

বহিঃসংযোগ 
 www.tripura.org.in
 Fairs And Festivals

ত্রিপুরা
ত্রিপুরী সংস্কৃতি
ত্রিপুরা মেলা ও উৎসব
ত্রিপুরায় ধর্ম
সূর্য (অভিনেতা)

সর্বনন শিবকুমার (জন্ম: ২৩ জুলাই ১৯৭৫) যিনি চলচ্চিত্র জগতে সূর্য নামেই সমধিক খ্যাত, ভারতীয় চলচ্চিত্রের একজন খ্যাতিমান অভিনেতা। তার অভিনীত উল্লেখযোগ্য চলচ্চিত্রগুলোর মধ্যে নান্দা (২০০১), কাকা কাকা (২০০৩), পিটামাগান (২০০৩), পেরাজাগান (২০০৪), গজনী (২০০৫), ভেল (২০০৭), বারনাম আয়িরাম (২০০৮), অয়ন (২০০৯) ও সিঙ্ঘাম (২০১০) উল্লেখযোগ্য। তার অভিনীত গাজনি ও সিংঘাম বলিউডে পুনঃনির্মিত হয়। রাম গোপাল ভার্মার রক্ত চলচ্চিত্রের (২০১০) মাধ্যমে বলিউডে তার যাত্রারাম্ভ হয়। তামিল চলচ্চিত্র শিল্পের সমালোচকেরা তাকে তামিল চলচ্চিত্র শিল্পের একজন নির্ভরযোগ্য পরিবেশনশিল্পী হিসেবে মূল্যায়ন করেছে। সমালোচকদের অভিমত সত্য কারণ তার প্রায় সকল চলচ্চিত্রই ব্লকব্লাস্টার হিট।

তার ছোট ভাই কার্তিক শিবকুমারও একজন অভিনেতা। তার স্ত্রী চলচ্চিত্র শিল্পের জনপ্রিয় অভিনেত্রী জ্যোতিকা।

জন্ম ও কর্মজীবন 
সর্বনন শিবকুমার ১৯৭৫ সালে তামিল চলচ্চিত্র অভিনেতা শিবকুমার এবং তার স্ত্রী লক্সমী ঘরে সরাবরণ হিসেবে জন্মগ্রহণ করেন। তিনি পদ্মা সেসাদ্রী বালা ভবন স্কুল এবং চেন্নাই এর সেন্ট. বেদ্বের আঙ্গলো ভারতীয় উচ্চ মাধ্যমিক স্কুলে যোগ দান,এবং চেন্নাই এর লোয়োলা কলেজ থেকে বি.কম স্নাতক ডিগ্রি প্রাপ্ত করেন।সর্বনন শিবকুমারের দুই ভাইবোন আছে, এক ভাই কার্ত্তিক এবং এক বোন বৃন্দা।

সর্বনন শিবকুমার জ্যোতিকার সাথে বিবাহ করেন, যিনি তার সাথে সাতটি চলচ্চিত্রে কাজ করেছেন।এই দম্পতি,কয়েক বছর একসাথে হওয়ার পর,তারা ১১ সেপ্টেম্বর, ২০০৬ সালে একত্রে বিবাহ করেন। তাদের দুইজন সন্তান আছে,এক কন্যা দিয়া(জন্ম ১০ আগস্ট, ২০০৭) এবং এক পুত্র দেব(জন্ম ০৭ জুন, ২০১০)।

অভিনীত চলচ্চিত্র	
{| class="wikitable sortable"

পুরস্কার ও সম্মাননা 
 ২০১০ সাল পর্যন্ত অভিনেতা সূর্য ৩টি তামিলনাড়ু রাজ্য চলচ্চিত্র পুরস্কার ও ৩টি ফিল্ম ফেয়ার পুরস্কার এবং ১টি ইটফা পুরস্কার অর্জন করেন।

তথ্যসূত্র

বহিঃসংযোগ 
 শীর্ষ ১০ তামিল অভিনেতা

ভারতীয় চলচ্চিত্র অভিনেতা
ভারতীয় অভিনেতা
তামিল চলচ্চিত্র অভিনেতা
১৯৭৫-এ জন্ম
হিন্দি চলচ্চিত্র অভিনেতা
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
আন্তর্জাতিক তামিল চলচ্চিত্র পুরস্কার বিজয়ী
জীবিত ব্যক্তি
চেন্নাইয়ের অভিনেতা
শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
তামিলনাড়ু রাজ্য চলচ্চিত্র পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
কালাইমামানি পুরস্কার প্রাপক
ন্যাশনাল মেডেল অব টেকনোলজি অ্যান্ড ইনোভেশন

ন্যাশনাল মেডেল অব টেকনোলজি অ্যান্ড ইনোভেশন (পূর্বের ন্যাশনাল মেডেল অব টেকনোলজি) হলো আমেরিকার রাষ্ট্রপতি কর্তৃক প্রদত্ত সম্মান যেটি আমেরিকান আবিষ্কারক ও উদ্ভাবকদের প্রদান করা হয় প্রযুক্তিতে গুরুত্বপূর্ণ অবদান রাখার জন্য। এই পুরস্কারটি এক বা একাধিক ব্যক্তিকে কিংবা কোনো সংস্থাকে প্রদান করা হতে পারে।

ইতিহাস 
১৯৮০ সালে আমেরিকান কংগ্রেস এই পুরস্কার প্রবর্তন করে। ১৯৮৫ সালে সর্বপ্রথম এই পদক প্রদান করা হয়।

বিজয়ীদের তালিকা

তথ্যসূত্র

বহিঃসংযোগ 
 National Medal of Technology and Innovation official page
 National Science & Technology Medals Foundation
 List of all medal recipients

১৯৮০-তে প্রতিষ্ঠিত পুরস্কার
বিজ্ঞান ও প্রকৌশলী পুরস্কার
মার্কিন যুক্তরাষ্ট্রের বেসামরিক পুরস্কার এবং সজ্জা
বিজ্ঞান ও প্রযুক্তিতে পুরস্কার
মার্কিন যুক্তরাষ্ট্রের বেসামরিক পুরস্কার ও সম্মাননা
স্টিভ ওজনিয়াক

স্টিফেন গ্রে ওজনিয়াক (১১ অগাস্ট, ১৯৫০) একজন আমেরিকান কম্পিউটার প্রকৌশলী ও প্রোগ্রামার এবং অ্যাপল কম্পিউটারের অন্যতম প্রতিষ্ঠাতা।

শিক্ষাজীবন 
স্টিভ ওজনিয়াক ইউনিভার্সিটি অব ক্যালিফোর্নিয়া, বার্কলে থেকে ১৯৮৬ সালে তড়িৎ প্রকৌশল ও কম্পিউটার বিজ্ঞানে ব্যাচেলর ডিগ্রি অর্জন করেন।

পুরস্কার ও সম্মাননা 
 ন্যাশনাল মেডেল অব টেকনোলজি অ্যান্ড ইনোভেশন, ১৯৮৫

সম্মানসূচক ডিগ্রি 
 সম্মানসূচক ডক্টর অব ইঞ্জিনিয়ারিং, ইউনিভার্সিটি অব কলোরাডো, ডিসেম্বর, ১৯৮৯
 সম্মানসূচক ডক্টর অব ইঞ্জিনিয়ারিং, কেটারিং ইউনিভার্সিটি, ডিসেম্বর, ২০০৫
 সম্মানসূচক ডক্টর অব ইঞ্জিনিয়ারিং, মিশিগান স্টেট ইউনিভার্সিটি, মে, ২০১১
 নর্থ ক্যারোলিনা স্টেট ইউনিভার্সিটি, ২০০৫
 নোভা সাউথইস্টার্ন ইউনিভার্সিটি, ২০০৫
 কনকর্ডিয়া ইউনিভার্সিটি অব মন্ট্রিল, জুন ২২, ২০১১
 স্টেট ইঞ্জিনিয়ারিং ইউনিভার্সিটি অব আর্মেনিয়া, নভেম্বর ১১, ২০১১

প্যাটেন্ট 
 US Patent No. 4,136,359 - "Microcomputer for use with video display" - for which he was inducted into the National Inventors Hall of Fame.
 US Patent No. 4,210,959 - "Controller for magnetic disc, recorder, or the like"
 US Patent No. 4,217,604 - "Apparatus for digitally controlling PAL color display"
 US Patent No. 4,278,972 - "Digitally-controlled color signal generation means for use with display"

তথ্যসূত্র

বহিঃসংযোগ 
 woz.org Wozniak's official site
 "Apple Computer The Early Days A Personal Perspective" by Paul Laughton
 How I Invented the Personal Computer discussion with Chris Kelley and Vintage Foster at Book Passage, September 2006
 Creativity in the 21st Century conversation at the Discovery Forum 2010 at Bay Area Discovery Museum, February 2010
 Interview with Steve Wozniak by Jessica Livingston

১৯৫০-এ জন্ম
জীবিত ব্যক্তি
মার্কিন কম্পিউটার প্রোগ্রামার
মার্কিন কম্পিউটার বিজ্ঞানী
মার্কিন প্রকৌশলী
মার্কিন উদ্ভাবক
কলোরাডো বিশ্ববিদ্যালয়ের প্রাক্তন শিক্ষার্থী
প্রযুক্তি প্রাপকের জাতীয় পদক
কম্পিউটার ডিজাইনার
অ্যাপল ইনকর্পোরেটেডের কর্মচারী
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
ন্যাশনাল মেডেল অব টেকনোলজি অ্যান্ড ইনোভেশন বিজয়ী
গ্রেস মারে হপার অ্যাওয়ার্ড বিজয়ী
পোলীয় বংশোদ্ভূত মার্কিন ব্যক্তি
মার্কিন অজ্ঞেয়বাদী
ইন্টারনেট সক্রিয়কর্মী
মার্কিন নাস্তিক
মার্কিন কম্পিউটার ব্যবসায়ী
মার্কিন প্রযুক্তি কোম্পানি প্রতিষ্ঠাতা
হিউলেট-প্যাকার্ডের ব্যক্তি
স্টিভ জবস
মস্তিষ্কের আঘাতে আক্রান্ত ব্যক্তি
ব্যক্তিগত কম্পিউটিং
ইউনিভার্সিটি অব কলোরাডো বোল্ডারের প্রাক্তন শিক্ষার্থী
অ্যাপল ইনকর্পোরেটেডের ব্যক্তি
আর্নল্ড অরভিল বেকম্যান

আর্নল্ড অরভিল বেকম্যান (এপ্রিল ১০, ১৯০০ - মে ১৮, ২০০৪)  একজন আমেরিকান রসায়নবিদ। তিনি বেকম্যান ইনস্ট্রুমেন্ট্‌সের প্রতিষ্ঠাতা। তিনি ১৯৩৪ সালে অম্লত্ব মাপার জন্য পিএইচ মিটার উদ্ভাবন করেন।  তিনি প্রথম সেমিকন্ডাক্টর কোম্পানিরও প্রতিষ্ঠাতা।

শিক্ষাজীবন 
বেকম্যান ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ১৯২২ কেমিকেল ইঞ্জিনিয়ারিংয়ে ব্যাচেলর ডিগ্রি অর্জন করেন। ১৯২৩ সালে একই বিশ্ববিদ্যালয় থেকে ভৌত রসায়নে মাস্টার ডিগ্রি অর্জন করেন। তিনি ১৯২৮ সালে ক্যালিফোর্নিয়া ইনস্টিটিউট অফ টেকনোলজি থেকে ডক্টরেট ডিগ্রি অর্জন করেন।

অবদান 
১৯৫৫ সালে বেকম্যান শকলি সেমিকন্ডাক্টর ল্যাবরেটরী প্রতিষ্ঠা করেন।

তথ্যসূত্র

বহিঃসংযোগ 
 His company's website
 His philanthropic foundation's website
 Heritage Center website
 Obituary from Caltech's Engineering and Science Quarterly
 Beckman/Coulter – Dr. Arnold O. Beckman Memorial
 Arnold O. Beckman High School Website

১৯০০-এ জন্ম
২০০৪-এ মৃত্যু
মার্কিন রসায়নবিদ
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
ন্যাশনাল মেডেল অফ সাইন্স বিজয়ী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
মার্কিন শতবর্ষী ব্যক্তি
ক্যালিফোর্নিয়া ইনস্টিটিউট অব টেকনোলজির শিক্ষক
ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
মার্কিন প্রযুক্তি কোম্পানি প্রতিষ্ঠাতা
মার্কিন ভৌত রসায়নবিদ
মার্কিন বিনিয়োগকারী
মার্কিন প্রযুক্তি প্রধান নির্বাহী
২০শ শতাব্দীর মার্কিন ব্যবসায়ী
ইলিনয়ের ব্যবসায়ী
মার্কিন বৈজ্ঞানিক যন্ত্র নির্মাতা